Peaches sterf nes haar maPeaches Geldof Foto: huffingtonpost.co.uk Peaches Geldof (25), die Britse televisie-aanbieder, het net soos haar ma, aan ŉ oordosis heroïen gesterf, berig The Times of London. Geldof was die dogter van die Ierse musiekster Bob Geldof. Sy is op 7 April dood aangetref in haar huis in Londen. Haar jongste seun, Phaedra (1), was by haar toe sy gesterf het. Die aanvanklike nadoodse ondersoek was onbeslis, maar ŉ lykskouer se geregtelike doodsondersoek het Donderdagoggend bevestig dat sy wel aan ŉ oordosis heroïen gesterf het. Volgens The Times was Peaches net voor haar afsterwe “al hoe meer obsessief oor haar ma se dood”. Haar ma, Paula Yates, is in 2000 oorlede aan ŉ oordosis heroïen. Sy laat haar man, die musikant Thomas Cohen, en twee seuns Astala (2) en Phaedra (1) agter.